ขอคำปรึกษาจากคุณค่ะ เนื่องจากเมื่อวานนี้ได้ฉีดวัคซีนไข้หวัดใหญ่ แล้วมีอาการปัสสาวะขัด ดิฉันจะสามารถรับประทานยา norfloxacin ในวันนี้ได้ไหมคะ ไม่ทราบว่ายาจะมีผลต่อวัคซีนหรือไม่คะ
สวัสดีค่ะ การใช้ยาฆ่าเชื้อ norfloxacin ที่ใช้รักษาภาวะทางเดินปัสสาวะอักเสบนั้น มีผลกระทบต่อวัคซีนไข้หวัดใหญ่ที่ฉีดไปได้น้อยมากๆค่ะ จึงสามารถใช้ได้ หากไม่มีข้อห้ามในการใช้ยาดังกล่าว หลังใช้ยาแล้ว แนะนำกลับไปติดตามอาการกับแพทย์เพื่อตรวจปัสสาวะดูว่าปัสสาวะติดเชื้อได้หายดีแล้วค่ะ